तिकीट रद्द जाली / वेळ बदललो जाल्यार पयशे परत दिवपाचे धोरण काळजीपूर्वक वाचात. चॅक इन सामान आनी कॅबीन सामान म्हणून व्हरपाक मेळटा त्या सामानाचे वजन, आकार वाचात. अतिरिक्त सामाना खातीर विमान कंपनी अतिरिक्त शुल्क लायता.
 सुरक्षा मंजुरी खातीर विमान कंपनी आनी सुरक्षा कर्मचाऱ्यांक सहकार्य करात.
 तिकीट बूक करतना तुमचो संपर्क क्रमांक दियात, कारण विमानाक कळाव जाता/ रद्द जाता अशा वेळार विमान कंपन्यांनी प्रवाश्यांक आगावू म्हायती दिवपाची आसता. प्रवाशान संपर्क क्रमांक दिल्लो ना जाल्यार विमानाक कळाव जालो वा रद्द जाले जाल्यार गिरायकाक भरपाय दिवपाची सक्ती ना.
 अपंगूळताय/ उणाव आशिल्ल्या व्यक्तींक जर कोणाच्याय आदारा बगर एकटेच प्रवास करपाची इत्सा आसत जाल्यार गरजेची मजत उपलब्ध करून दिवपाचो सल्लो विमान कंपन्यांक दिला.
 अपंगूळ प्रवाशांक खंयच्याय अतिरिक्त शुल्का बगर व्हीलचॅर उपलब्ध करून दिवपाक जाय.
 हाता भायर आशिल्ल्या कारणांक लागून रद्द वा कळाव जालो जाल्यार भरपाय दिवपाची सक्ती विमान कंपन्यांक ना.
 विमान येरादारी नियंत्रण (एटीसी), हवामान परिस्थिती, सुरक्षा धोको वा विमान कंपनीच्या नियंत्रणा भायर आशिल्ल्या हेर खंयच्या कारणांक लागून रद्द वा कळाव जालो जाल्यार भरपाय दिवपाची सक्ती विमान कंपन्यांचेर ना.
 विमानाचेर चडपाक न्हयकार दिलो, विमानाक कळाव जालो आनी विमान रद्द जाले जाल्यार पयशे परत करप आनी भरपाय धोरणाक विमान कंपन्यांनी पाळो दिवंक जाय. भलायकी, सुरक्षा वा जाय तितले प्रवास दस्तावेज नासल्यार विमानांत प्रवेश दिलो ना जाल्यार तो प्रवेश न्हयकारपांत आसपावीत जायना. 